ธปท. ชี้ค้าปลีกยังทรุด ค่าครองชีพซ้ำเติมกำลังซื้อลดลง
ธปท. ชี้ค้าปลีกยังทรุด ค่าครองชีพซ้ำเติมกำลังซื้อลดลงแถมต้องซื้อของแพงขึ้น และมาตรการกระตุ้นภาครัฐหมดกระสุน
6 มิ.ย. 2565

ธนาคารแห่งประเทศไทย (ธปท.) รายงาน ผลสำรวจดัชนีความเชื่อมั่นผู้ประกอบการค้าปลีก (Retailer Sentiment Index: RSI) เดือนพฤษภาคม 2565 ซึ่งจัดทำร่วมกับสมาคมผู้ค้าปลีกไทย สามารถสรุปสาระสำคัญของผลสำรวจได้ดังนี้1. ความเชื่อมั่นผู้ประกอบการค้าปลีกทั้งภาวะปัจจุบัน และในระยะ 3 เดือนข้างหน้าปรับลดลงจากภาวะค่าครองชีพที่ปรับสูงขึ้นซ้ำเติมกำลังซื้อของผู้บริโภคที่ยังอ่อนแอ และมาตรการกระตุ้นการบริโภคจากภาครัฐทยอยหมดลง ซึ่งกดดันการฟื้นตัวของธุรกิจค้าปลีก2. ประเด็นพิเศษ พบว่า ผู้บริโภคมีแนวโน้มใช้จ่ายเพิ่มขึ้นจากเดือนก่อน ส่วนหนึ่งเป็นผลจากภาวะราคาสินค้าขั้นพื้นฐานหลายหมวดที่ปรับแพงขึ้น โดยเฉพาะในหมวดสินค้าจำเป็น อีกทั้งยังพบว่าผู้บริโภคออกมาทำกิจกรรมนอกบ้านมากขึ้น ทั้งการท่องเที่ยว การกลับเข้าทำงานที่บริษัท และการเปิดภาคการศึกษา